དེ་ནི་རང་ཉིད་གོམས་པར་བྱེད་པ་ཡིན་པས་རང་དོན་ནོ། །སངས་རྒྱས་ཀྱི་ལམ་ནི་དགེ་བ་
བཅུ་དང་མཚན་དང་དཔེ་བྱད་ལ་སོགས་པའི་བར་ཏེ། དེ་ནི་རང་ཉམས་སུ་ལེན་ལ་གཞན་
ཡང་འགོད་པས་གཉིས་ཀའི་དོན་ནོ། །གཉིས་པ་སྦྱོར་བའི་ལམ་ལ་འགོད་པ་ནི། དེ་དག་རྣལ་
འབྱོར་གཙོ་བོར་བྱས་པ་ཡིན་པས་ཀུན་ནས་ཉོན་མོངས་པའི་གཟུང་བ་དང་། རྣམ་པར་བྱང་
བའི་གཟུང་བ་དང་། གང་ཟག་གི་འཛིན་པ་དང་། བཏགས་པའི་འཛིན་པ་མེད་པ་རང་
བཞིན་གྱིས་སྟོང་པར་རྟོགས་པ་ལ་འགོད་པའོ། །ས་ཐོབ་པའི་ལམ་ལ་འགོད་པ་ལ། ས་དང་
པོའི་རྟོགས་པ་ལ་འགོད་པ་ནི། གཟུང་བ་དང་འཛིན་པ་གཉིས་མེད་པའི་ཆོས་ཉིད་རྟོགས
པས་དེ་གཉིས་ཀྱི་རྟོགས་པ་ཟད་པ་སྟེ་ས་བོན་སྤངས་པས་སོ། །ངེས་འབྱེད་ན་དེ་དག་མེད་པ་
སྒོམ་ཀྱང་ས་བོན་མ་སྤང་པས་ཟད་པ་མ་ཡིན་ནོ། །ས་གཉིས་པ་གསུམ་པ་བཞི་པ་ལྔ་པ་
རྣམས་ལ་རིམ་པ་བཞིན་དུ་ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་དང་། བཟོད་པའི་ཕ་རོལ་ཏུ་
ཕྱིན་པ་དང་། བརྩོན་འགྲུས་ཀྱི་ཕ་རོལ་ཏུ་ཕྱིན་པ་དང་། བསམ་གཏན་གྱི་ཕ་རོལ་ཏུ་ཕྱིན་པ་
རྣམས་བརྡ་ཙམ་དུ་ཤེས་པ་ལ་འགོད་པའོ། །ས་དྲུག་པ་ལ་ཤེས་རབ་ཀྱི་ཕ་རོལ་ཏུ་ཕྱིན་པའི་
-
སྟོབས་ཀྱིས་ཤེས་པ་དང་ཤེས་བྱའི་དམིགས་པ་མེད་པ་ལ་འགོད་པའོ། །ས་བདུན་པ་ལ་ཐབས་
ཁྱད་པར་ཅན་ཐོབ་པའི་སྟོབས་ཀྱིས་སེམས་ཅན་སྨིན་པ་ལའོ། །ས་བརྒྱད་པ་ལ་ཉན་ཐོས་དང་
774.

མངོན་རྟོགས་རྒྱན་གྱི་འགྲེལ་པ་རྣམ་འབྱེད་ཅེས་བྱ་བ་བཞུགས་སོ། །
རང་སངས་རྒྱས་ཀྱི་སྤངས་པ་དང་རྟོགས་པ་དང་གང་ཡང་མ་འདྲེས་པས་བྱང་ཆུབ་སེམས་་་་་
དཔའི་ལམ་ལའོ། །དེས་ན་དེ་ལ་དེ་སྐད་ཅེས་བརྗོད་དོ། །ཡང་དེ་ཉིད་ལ་རྣམ་པར་མི་རྟོག་པ་
ལ་དབང་ཐོབ་པས་མངོན་པར་ཞེན་པ་ཟློག་པ་ལའོ། _ །ས་དགུ་པ་ལ་མངལ་དུ་འཇུག་པ་
མཆོག་དང་ནི། །ཞེས་པའི་ཚུལ་གྱིས་བྱང་ཆུབ་ཐོབ་པ་ལྟ་བུའི་སྤྱོད་པ བྱེད་པས་བྱང་ཆུབ་
ཐོབ་པ་ལའོ། །ས་བརྒྱད་པ་ལ་སྨོན་ལམ། ས་དགུ་པ་ལ་སྟོབས་མ་ཡིན་ནམ་ཟེར་ན། བདེན་
ཏེ་འདི་ནི་ས་དགུ་པ་ལ་སྨོན་ལམ་དག་ནི་མཐའ་ཡས་དང་། ཞེས་པས་རྗེས་སུ་འབྲངས་པ་
ཡིན་ནོ། །དེས་ན་ཤུགས་བྱུང་བས་ས་བརྒྱད་པ་ལ་སྟོབས་སུ་བཞག་གོ །ས་བཅུ་པ་ལ་འགོད་
པའི་ཕྲིན་ལས་རྡི་བཅུ་གཉིས་སོ།
།དེ་ཡང་ས་དེ་ལ་གསུམ་དུ་གཅད་དེ། དེ་ཐོབ་མ་ཐག་
དབང་བསྐུར་བའི་ས་དང་།-
དེའི་འོག་ཏུ་སྐྱེ་བ་གཅིག་གིས་ཐོགས་( ཐོབ་)པའི་ས་དང་།
སྲིད་པ་ཐ་མ་པའོ། །དེ་གསུམ་ལ་རིམ་པ་བཞིན་གཅིག་དང་། གསུམ་དང་བརྒྱད་དུ་ཤེས་
པར་བྱའོ། །དང་པོ་ནི་སངས་རྒྱས་ཀྱི་ཞིང་རྣམ་པར་དག་པ་ལ་འགོད་པ་སྟེ། དེ་ཡང་སྣོད་
དག་པ་ནི་ས་དེ་ཐོབ་མ་ཐག་ཏུ་ཆོས་ཉིད་ཀྱིས་སྟོང་གསུམ་གྱི་སྟོང་ཆེན་པོ་བྱེ་བའི་གཏོས་དང་
མཉམ་པའི་པད་མ་ཆེན་པོ་གཅིག་འབྱུང་ལ་དེའི་མཐའ་མ་ཐམས་ཅད་པད་མའི་སྡོང་བུས་་་་་
འཁོར་བ་ཞིག་འབྱུང་བའོ། །བཅུད་དག་པ་ནི་དེ་ལ་བྱང་ཆུབ་སེམས་དཔའ་རང་དཀྱིལ་མོ་
ཀྲུང་བཅས་ནས་འདུག་པར་སྣང་བ་འབྱུང་ལ་དེས་ཀྱང་ཁྲི་དེ་མཐའ་དག་ནོན་པའི་སྣང་བ་་་་
འབྱུང་ངོ་། །པད་མའི་སྡོང་བུ་དེ་ཐམས་ཅད་ལ་ས་དང་པོ་ནས་བཅུ་པའི་བར་གྱི་བྱང་ཆུབ་
སེམས་དཔའ་བཞུགས་པས་བསྐོར་བར་སྣང་བ་འབྱུང་བའོ། །ས་དགུ་པར་རིགས་སོ། །དེ་
ནས་བྱང་ཆུབ་སེམས་དཔའི་ཞབས་ཀྱི་མཐིལ་གཉིས་དང་། པུས་མོའི་ལྷ་ང་གཉིས་དང༌། སྟ་
ཟུར་གསུམ་ནས་འོད་ཟེར་དཔག་ཏུ་མེད་པ་བྱུང་བས། · རིམ་པ་བཞིན་དུ་དམྱལ་བ་དང་།
དུད་འགྲོ་དང་། ཡི་དྭགས་གསུམ་གྱི་སྡུག་བསྔལ་ཞི་བར་བྱས་སོ། །དེའི་ལྟེ་བ་ནས་འོད་ཟེར་
བྱུང་བས་མིའི་སྡུག་བསྔལ་ཞི་བར་བྱས་སོ། །རྩིབ་ལོག་གཉིས་ནས་འོད་ཟེར་བྱུང་བས་ལྷའི་
སྡུག་བསྔལ་ཞི་བར་བྱས་སོ། །ཐུགས་ཀ་ནས་འོད་ཟེར་བྱུང་བས་ཉན་ཐོས་ཀྱི་རིགས་ཅན་
རྣམས་ལ་དེའི་ཐེག་པའི་ཆོས་ཀྱི་སྒོ་བསྒྲུབས་སོ། །མགྲིན་པ་ནས་འོད་ཟེར་བྱུང་བས་རང་
སངས་རྒྱས་ཀྱི་ཐེག་པ་ཅན་རྣམས་དེའི་ཐེག་པའི་ཆོས་ཀྱི་སྒོ་བསྒྲུབས་སོ། །ཞལ་གྱི་སྒོ་ནས་
འོད་ཟེར་དཔག་ཏུ་མེད་པ་བྱུང་བས་ཐེག་པ་ཆེན་པོའི་རིགས་ཅན་གྱི་བྱང་ཆུབ་སེམས་དཔའ་
• 775.

བཀའ་གདམས་དཔེ་དཀོན་གཅེས་བཏུས་ལས། ཨར་བྱང་ཆུབ་ཡེ་ཤེས་ཀྱི་གསུང་ཆོས་སྐོར།
2.
རྣམས་ལ་དེའི་ཐེག་པའི་ཆོས་ཀྱི་སྒོ་བསྒྲུབས་སོ། །སྨིན་མཚམས་ཀྱི་མཛོད་སྤུ་ནས་འོད་ཟེར་
བྱུང་བས། མེ་ཏོག་དང་། བདུག་པ་དང་། སྤོས་དང་། དྲི་དང་། ཕྱེ་མ་དང་། གདུགས་དང་།
རྒྱལ་མཚན་དང་། བ་དན་ལ་སོགས་པའི་མཆོད་པའི་ཕྲིན་བསྒྲུབས་ཏེ། དབང་བསྐུར་བ་
ཐོབ་པའི་བྱང་ཆུབ་སེམས་དཔའ་ཆེན་པོ་རྣམས་ལ་མཆོད་པ་བྱས་ནས་འོད་ཟེར་དེ་དག་ཀྱང
བྱང་ཆུབ་སེམས་དཔའ་དེ་དག་གི་ཞབས་སུ་ནུབ་པར་གྱུར་ཏོ། །ཡང་དེའི་དབུའི་གཙུག་ནས་
འོད་ཟེར་དུ་མ་པྱུང་བས་སྔ་མ་ལྟ་བུའི་མཆོད་རྫས་བསྒྲུབས་ནས། ཕྱོགས་བཅུའི་སངས་རྒྱས་
ལ་མཆོད་པ་བྱས་ནས་སངས་རྒྱས་དེ་དག་གི་ཞབས་ཀྱི་མཐིལ་དུ་དེ་ནུབ་པར་གྱུར་ཏོ། །
དེ་ནས་ཡང་དག་པར་རྫོགས་པའི་སངས་རྒྱས་དེ་དག་ཐམས་ཅད་བྱང་ཆུབ་སེམས་་་་་་་་་་
དཔའ་ཆེན་པོ་འདི་ནི་དབང་བསྐུར་བའི་དུས་ལ་བབ་བོ་སྙམ་དུ་དགོངས་པ་གཅིག་ཏུ་གྱུར་་་་
ནས་སངས་རྒྱས་དེ་དག་གི་སྨིན་མཚམས་ཀྱི་མཛོད་སྤུ་ནས་འོད་ཟེར་ཕྱུང་ནས་འོད་དེས་བྱང་
ཆུབ་སེམས་པ་ལ་ཕན་བདུན་ནམ་དེ་བས་ལྷག་པར་བསྐོར་བ་བྱས་ཏེ། བྱང་ཆུབ་སེམས་
དཔའ་དེའི་དབུའི་གཙུག་ཏུ་ནུབ་པར་གྱུར་ཏོ། །དོན་དེ་ཉིད་ནི་འོད་ཟེར་ཆེན་པོས་དབང་
བསྐུར་བྱིན་ཞེས་གསུངས་སོ། །དེ་ལྟ་བུ་ནི་བཅུད་དག་པའོ། །དེས་ན་ས་བརྒྱ་( བརྒྱད་)པ་
ལ་ཞིང་དག་པ་བཤད་པ་ནི་དེ་ཐོབ་པ་ཙམ་ལ་དགོངས་པ་ཡིན་ལ། འདི་ལ་ནི་ཡོངས་སུ་
རྫོགས་པ་ཡིན་ནོ། །དེའི་འོག་ཏུ་སྐྱེ་བ་གཅིག་གིས་ཐོགས་( ཐོབ་) པའི་ས་ལ་སྐྱེ་བ་གཅིག་ན་
མངོན་པར་རྫོགས་པར་འཚང་རྒྱ་བར་ངེས་པ་དང་། ཕྲིན་ལས་ལྷུན་གྱིས་གྲུབ་པ་དང་། རྒྱུན་
མི་འཆད་པ་གཉིས་ཀྱིས་སེམས་ཅན་ཚད་མེད་པའི་དོན་བྱེད་པ་དང་། མངོན་པར་ཤེས་པའི་
སྟོབས་ཀྱིས་སངས་རྒྱས་ལ་མཆོད་པ་ལ་སོགས་པས་སངས་རྒྱས་བསྟེན་པ་ལ་སོགས་པའི་ཡོན་་
ཏན་གསུམ་ལ་འགོད་པའོ། །དེའི་འོག་ཏུ་སྲིད་པ་ཐ་མ་པའི་ས་ལ་འགོད་པ་ལ་བརྒྱད་དེ། དེ་
དག་ཀྱང་ནུས་པའི་དབང་དུ་བྱས་པ་དང་། རྟོགས་པ་དང་། སྤང་བ་དང་། རྒྱུ་ཚོགས་ཤིང་
དག་པའི་དབང་དུ་བྱས་པའོ། །དྲན་པ་ཉེ་བར་གཞག་པ་ནས་ལམ་གྱི་ཡན་ལག་གི་བར་
ཐམས་ཅད་རྫོགས་ཤིང་ནུས་པ་མཐུ་ཅན་དུ་གྱུར་པ་ནི་བྱང་ཆུབ་ཀྱི་ཡན་ལག་གོ །བསྐལ་བ་
གྲངས་མེད་པ་གསུམ་དུ་ཚོགས་བསགས་པའི་ལས་བྱས་པ་ཐམས་ཅད་དེའི་འབྲས་བུ་སྐུ
...
གསུམ་དུ་སྨིན་པར་གྱུར་པས་དེ་དག་ཆུད་མི་ཟ་བ་སྟེ། གལ་ཏེ་འབྲས་བུ་ཁྱད་པར་ཅན་འདི་
ལྟ་བུ་གཅིག་སྐྱེད་པར་མི་བྱེད་ན་ནི་དེ་དག་ཆུད་ཟོས་པ་ཡིན་ནོ། །རྟོགས་པའི་དབང་དུ་བྱས་
• 776.

མངོན་རྟོགས་རྒྱན་གྱི་འགྲེལ་པ་རྣམ་འབྱེད་ཅེས་བྱ་བ་བཞུགས་སོ། །
པ་ལས་ཤེས་བྱ་ཇི་སྙེད་པའི་རྟོགས་པ་ནི་བདེན་མཐོང་ཞེས་པ་སྟེ། བདེན་པ་བཞིའི་དངོས་པོ་
རྟོགས་པའོ། _ །ཇི་ལྟ་བའི་རྟོགས་པ་ནི་འདུས་བྱས་འཁོར་བ་དང་འདུས་མ་བྱས་མྱ་ངན་ལས་
འདས་པ་ཆོས་ཀྱི་དབྱིངས་ཀྱི་ངོ་བོས་ཐ་དད་པར་མི་ཤེས་ཤིང་མི་དམིགས་པར་རྟོགས་པའོ། །
སྤངས་པའི་དབང་དུ་བྱས་པ་ནི། འདོད་ཆགས་ལ་སོགས་པའི་ཕྱིན་ཅི་ལོག་པ་ངེས་པའོ།
ཡང་དེ་དག་ཚུལ་བཞིན་མ་ཡིན་པ་ཡིད་ལ་བྱེད་པའི་རྩ་བ་ཅན་ཡིན་ལ་དེ་ལ་བདེན་པའི་གཞི་
མེད་པ་སྟེ་དེ་སྤངས་པའི་ཡེ་ཤེས་ལ་འགོད་པའོ། །
རྒྱུ་རྣམ་པར་དག་ཅིང་ཚོགས་པའི་དབང་དུ་བྱས་པ་ནི། རྡོ་རྗེ་ལྟ་བུའི་གནས་སྐབས་ན་
སངས་རྒྱས་ཐོབ་པར་བྱེད་པའི་རྒྱུ་ཐམས་སྒྲིབ་པ་གཉིས་རང་བཞིན་གྱིས་སྟོང་པས་རྣམ་པར་་
བྱང་བ་དང་། ཡང་དེའི་དུས་ན་སངས་རྒྱས་ཐོབ་པར་བྱེད་པའི་རྒྱུ་ལུས་པ་མེད་པ་དྲི་མ་དང་
བྲལ་ཞིང་ཚོགས་པའོ། །ལམ་གྱི་འབྲས་བུ་ལ་འགོད་པ་ནི། དེའི་སྐད་ཅིག་མ་གཉིས་པ་ལ་མྱ་
ངན་ལས་འདས་པ་ཆོས་ཀྱི་སྐུ་ལ་འགོད་པའོ། །མངོན་པར་རྟོགས་པ་བརྒྱད་ལ་དོན་བདུན་ཅུ་
ཡོད་པ་ལས། བྱང་ཆུབ་ཏུ་སེམས་བསྐྱེད་པ་དོན་བདུན་ཅུའི་དང་པོ་ལ། ལས་དང་པོ་པའི་
གསུམ་དང་། སྦྱོར་བའི་ལམ་གྱི་གཅིག་དང་༌། · ས་བཅུའི་བཅུ་དང༌། དེའི་ཁྱད་པར་གྱི་ལྔ་
དང་། སངས་རྒྱས་ཀྱི་སའི་གསུམ་དུ་བསྟན་པས་དེའི་ས་མཚམས་ཀྱི་གོ་རིམ་བསྟན་པ་དང་།
དོན་བཅུའི་ཐ་མ་ཕྲིན་ལས་ཉི་ཤུ་རྩ་བདུན་ལ་ས་མཚམས་ཀྱི་གོ་རིམ་བསྟན་པས། དེ་གཉིས་
ཀྱི་བར་གྱི་དོན་དྲུག་ཅུ་རྩ་བརྒྱད་པོ་ལ་ཡང་ས་མཚམས་ཀྱི་གོ་རིམ་འདི་གཉིས་ཀྱི་རྗེས་སུ་་་་་་་
འབྲངས་ཏེ། རང་རང་གིས་རྟོགས་པར་བྱའོ། །
ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་
ཅེས་བྱ་བའི་འགྲེལ་པ་ལས་སྐབས་བརྒྱད་པའི་འགྲེལ་པའི་རྣམ་པར་བཤད་པའོ།། ༎
ག༢ བར་མ་ལ་དད་པ་ལ་སྐབས་དྲུག་ཏུ་བསྟན་པ།
བར་མ་ལ་མོས་པ་རྣམས་ལ་དོན་དྲུག་ཏུ་སྟོན་པ་ནི། | མཚན་ཉིད་ཅེས་པ་ལ་སོགས་པ་སྟེ།
དེ་ལ་མཁྱེན་པ་གསུམ་ནི་དེའི་མཚན་ཉིད་གཏན་ལ་དབབ་པའི་དོན་དུ་ཆོས་འགའ་ཞིག་གིས་
མཚོན་ནས་སྟོན་པས་མཚན་ཉིད་པའོ། །མཚན ཉིད་ཀྱི་སྦྱོར་བ་དང་། མཚན་ཉིད་ཀྱི་རབ་ལ་
སོགས་པ་རྟོགས་པར་སླའོ། །
• 777.

བཀའ་གདམས་དཔེ་དཀོན་གཅེས་བཏུས་ལས། ཨར་བྱང་ཆུབ་ཡེ་ཤེས་ཀྱི་གསུང་ཆོས་སྐོར།
ག༣ བསྡུས་པ་ལ་དགའ་བ་ལ་གསུམ་དུ་བསྟན་པ།
བསྡུས་པ་ལ་མོས་པའི་སེམས་ཅན་རྣམས་ལ་ཡུམ་གྱི་དོན་མཐའ་དག་གསུམ་དུ་བསྡུས་་་་་
ནས་སྟོན་པ་ནི། མཁྱེན་པ་གསུམ་ནི་ཐོས་པ་ལས་བྱུང་བ་ལ་སོགས་པའི་ཡུལ་ཡིན་པས་ཡུལ་
ཡིན་ལ། རྒྱུ་ཡང་ཡིན་པས་དེར་ཡང་བཤད་དོ། །བརྒྱད་སྟོང་འགྲེལ་ལས། སེང་གེ་བཟང་
པོས་ཀྱང་རྒྱུ་སྦྱོར་བ་བཞི་ཞེས་པ་ཉིད་དུ་འཆད་དོ། །
1
i
1.
ཀ༣ བཤད་པ་ཡོངས་སུ་རྫོགས་པའི་བྱ་བ།
དེ་ལྟར་བསྟན་བཅོས་འཆད་པ་ལ་འཇུག་པ་དེ།
བསྟན་བཅོས་བཤད་པ་ཉིད་ཉེ་བར་
དགོད་པ་གཉིས་པྱས་ནས། ད་ནི་བཤད་པ་ཡོངས་སུ་རྫོགས་པའི་བྱ་བ་སྟོན་ནོ། །དེ་ཡང་
ཤེས་རབ་འབྱུང་གནས་ལྟར་ན། དོན་དྲུག་གིས་ཤེས་པར་བྱ་སྟེ། ཀུན་གྱི་རྒྱན་དུ་གྱུར་པའི་
གཞུང་འཛུགས་པ་དང་། དགོངས་པས་འཆད་པའི་གཞུང་འཛུགས་པ་དང་། བཤད་པར་
དམ་བཅའ་བྱས་པའི་གཞུང་འཛུགས་པ་དང་། བཤད་པའི་དགེ་བའི་རྩ་བ་བསྔོ་བ་དང་།
བདག་ཉིད་ཁེངས་པ་བསྐྱུང་བ་དང་། རྟོགས་པའི་ཁྱད་པར་བརྗོད་པའོ། །
དང་པོ་ནི་ཁྱོད་ཀྱི་ཀུན་གྱི་རྒྱན་དུ་འགྱུར་བ་ནི་རྣམ་པར་དབྱེ་ཞེས་དམ་བཅའ་མ་ཡིན་་་
ནམ། ཁྱོད་ཀྱིས་བཤད་པ་ལས་ནི་མདོ་རྒྱས་འབྲིང་གཉིས་ཀྱི་དོན་སྣང་ཡང་བརྒྱད་སྟོང་པ་ལ་
སོགས་པའི་མདོ་བསྡུས་པའི་དོན་ནི་མི་སྣང་ངོ་སྙམ་པ་ལ།
མདོ་བསྡུས་པ་ལ་ལ་ལས་ནི་དོན་
ཙམ་དྲངས་པ་ཡིན་ལ། _ མདོ་འབྲིང་དུ་གསུངས་པ་གཞན་ལས་ནི། དེའི་སྟེང་དུ་ཚིག་ཅུང་
ཟད་ཙམ་ཡང་དྲངས་པ་ཡིན་པས་གཞན་ལས་ཚིག་གོ །བསྡུས་པ་དང་འབྲིང་གཉིས་ལས་
གཞན། རྒྱས་པ་ལས་ནི་དེ་གཉིས་ཀྱི་སྟེང་དུ་རྣམ་གྲངས་ཅུང་ཟད་ཀྱིས་བཤད་པ་ཡིན་པས་
གཞན་ལས་རྣམ་གྲངས་མིང་གིས་སོ། །མི་མཁས་པས་རྟོགས་པར་མི་ནུས་པས་མཁས་པ་
རྣམས་ཀྱིས་ཡུམ་རྒྱས་འབྲིང་ཀུན་ལ་དོན་བསྡུས་པ་ངས་བཤད་པ་དེ་ཙམ་ཤེས་པར་བྱའོ། །དེ་
ཉིད་ལྡོག་པའི་སྒོ་ནས་སྟོན་པ་ནི་དེ་ལྟ་མིན་ན་ཞེས་པའོ། །ཡུམ་གསུམ་ཀའི་དོན་ཁྱོད་ཀྱིས་
བརྗོད་པ་དེར་ཟད་ནས་དེ་དག་ལ་ཟློས་པ་ཆགས་སོ་སྙམས་པ་ལ། དེ་ལ་ཞེས་པ་སྟེ་སོགས་
ཁོངས་སུ་འབྲིང་དུ་དབྱེ་བ་གཅིག་པུ་ཁོ་ན་བསྡུའོ། །གཉིས་པ་ནི་འཕགས་པ་ཞེས་པའི་ཚིགས་
སུ་བཅད་པ་དང་། ཚིགས་ལེའུ་བཅད་པ་ཞེས་པའི་རྐང་པ་གཉིས་པོའི་འབྲེལ་བར་བྱས་པས་
.778.

མངོན་རྟོགས་རྒྱན་གྱི་འགྲེལ་པ་རྣམ་འབྱེད་ཅེས་བྱ་བ་བཞུགས་སོ། །
སྟོན་ནོ། །གསུམ་པ་ནི་མཁན་པོ་ཡང་དག་ཅེས་པའི་ཚིགས་སུ་བཅད་པས་སྟོན་ནོ། །བཞི་པ་
ནི་དེ་བསྡེབས་པ་ཞེས་པའི་ཚིགས་སུ་བཅད་པས་སྟོན་ནོ། །ལྔ་པ་ནི་ཤེས་རབ་མི་གསལ་ཞེས་
པའི་ཚིགས་སུ་བཅད་པ་གཉིས་པོས་སྟོན་ནོ།
པས་སྟོན་ནོ། །
།དྲུག་པ་ནི་ཀྱེ་མ་ཞེས་པའི་ཚིགས་སུ་བཅད་
མཇུག་བྱང་།
དགེ་ལེགས་ཡོན་ཏན་ཀུན་གྱི་གཞི། །ཤེས་རབ་ཕ་རོལ་ཕྱིན་པའི་ཚུལ། །སྟོན་པ་ཉིད་
ཀྱིས་ལེགས་གསུངས་ཤིང་། །དེ་ཡི་གསལ་བྱེད་མངོན་རྟོགས་རྒྱན། །མགོན་པོ་ཡིས་ནི་སྦྱར་བ་
མཛད། །དེ་དག་རྣམ་པར་འབྱེད་པ་ནི། །བླ་མ་སེང་གེ་བཟང་པོས་མཛད། །དེ་དག་རྣམ་
པར་འཐད་པ་ནི། །བླ་མ་དམ་པའི་རྗེས་འབྲངས་ནས། །ཤཱཀྱའི་དགེ་སློང་བྱང་ཡེས་བྱས། །མི་
ཤེས་རང་བཞིན་མུན་བསྒྲིབས་པས། །རྟོག་པར་མ་གྱུར་གང་ཡིན་དང་། །ཕྲག་དོགས་ཟུགས་
རྔུ་དང་ལྡན་པས། །སྨོད་པར་བྱེད་ནའང་བདག་ལ། །གནོད་དང་དམན་འགྱུར་འགའ་ཡང་
མེད། །རང་བཞིན་དྲན་ཕྱིར་འདི་དག་བསྡེབས། །ལ་ལས་སྔོན་དུས་ཚོགས་བསགས་ཤིང་། །
རྟོགས་གྱུར་ཉེར་ལེན་དང་ལྡན་པ། །དེའང་རྐྱེན་གྱུར་ཅུང་ཟད་ཡིན། །དེ་བསྡེབས་ལས་བྱུང་
དགེ་བ་ནི། །ཚད་མེད་བདག་གིས་གང་ཐོབ་དེས། །མཐའ་ཡས་སེམས་ཅན་མ་ལུས་རྣམས། །
ཤེས་རབ་ཕ་རོལ་ཕྱིན་པའི་ཡང་། །ཚུལ་ལ་རྟག་ཏུ་འཇུག་པར་ཤོག །བདག་ཀྱང་ཚེ་རབས་
ཐམས་ཅད་དུ། །ཚུལ་དེ་ཉིད་ལས་ལྡོག་མ་གྱུར། །
1
1
ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་
ཅེས་བྱ་བའི་འགྲེལ་པ་རྣམ་པར་འབྱེད་པ་ཞེས་བྱ་བ། ཤཱཀྱའི་དགེ་སློང་བྱང་ཆུབ་ཡེ་ཤེས་ཀྱིས་
སྦྱར་བ་རྫོགས་སོ།། །།
ཨོཾ་སྭ་སྟི།རྨད་བྱུང་དགེ་བཅུའི་མཚན་མ་འབུམ་བཀྲ་བའི།
།དཔལ་ལྡན་རྔ་
ཡུལ་ཆོས་ཀྱི་སྡེ་ཆེན་པོ། །ལེགས་བཤད་སྨྲ་བའི་གླིང་དུ་ཆོས་སྦྱིན་སྒོ། །ཕྱེ་བས་
རྒྱལ་བསྟན་ཕྱོགས་སུ་རྒྱས་གྱུར་ཅིག ། སརྦ་མངྒ་ལཾ། །
• 779.